עקבתי אחר דיוני הוועידה המרכזית של אשף בסוף השבוע, ואעביר דוח מפורט ביום א'. בינתיים אומר כי ראשי מנגנוני הביטחון כבר הודיעו לאשף כי ההחלטה להפסיק את התיאום הביטחוני עם ישראל לא מחייבת אותם, ואבו מאזן אמר להם כי החלטות המועצה הם רק המלצות. מה שיותר רציני זה המלחמה הכלכלית בישראל- החרמת תוצרת ישראל בשוקי הגדה כדי להכניס את תוצרת תורכיה.
אבל ההפתעה הגדולה – ואולי לא – היא הרחקת ארה'ב ואירופה מכל תהליך מדיני עם ישראל. אובאמה והאירופים כבר מפנטזים על תהליך שלום שבו ידחקו את ישראל לקווי 1967, אבל בהחלטות אתמול הודיעו הפלסטינים כי אומנם הם מקבלים את רעיון הוועידה הבינלאומית, שאותו מנסה לקדם צרפת, אבל בלי אירופה! הם מייעדים את הובלת התהליכים לרוסיה(!) וגוש מדינות "בריק" – – ברזיל, רוסיה, הודו, סין. כלומר: הם חוזרים למתכונת המדינות הבלתי מזדהות עם ערפאת, נהרו, טיטו, וברית המועצות!
חלק גדול מן הדיונים נסוב סביב היחסים עם השמאל הישראלי, אחרי דוחות שהמפגשים עם השמאל "הכזיבו". אבל דיונים אלה לא באו לידי ביטוי בהחלטות- אבל הכיוון ידוע- אחרי שהחרימו את הליכוד, עוברים הפלסטינים גם להחרמת השמאל.